techiaith/cofnodycynulliad_en-cy huggingface dataset:
English: Thank you for that answer, First Minister. Over the last few months, we've seen front-line NHS staff speak out about the reality of fighting this pandemic. Respected consultants in the Aneurin Bevan health board area, such as David Hepburn, Tim Rogerson and Ami Jones, have all voiced their experiences and described the pressure they and their colleagues are facing day in, day out. Staff have worked tirelessly throughout. Early on in the pandemic, they were often in new roles. Many are spending hours upon hours in layers of PPE. They're also feeling the pain of loved ones not able to say goodbye to patients at the end of their life. Our NHS staff have had very little opportunity to rest as more routine services have resumed. They've been heroic throughout this pandemic, but as we go into winter, we all need to remember that they're not superhuman. What support has the Welsh Government been able to put in place to help those on the front line to ensure we look after those who continue to look after us?
Welsh: Diolch i chi am yr ateb yna, Prif Weinidog. Yn ystod y misoedd diwethaf, rydym ni wedi gweld staff rheng flaen y GIG yn sôn am realiti ymladd y pandemig hwn. Mae meddygon ymgynghorol uchel eu parch yn ardal bwrdd iechyd Aneurin Bevan, fel David Hepburn, Tim Rogerson ac Ami Jones, i gyd wedi mynegi eu profiadau a disgrifio'r pwysau y maen nhw a'u cydweithwyr yn ei wynebu o ddydd i ddydd. Mae'r staff wedi gweithio yn ddiflino drwy gydol y cyfnod. Yn gynnar yn y pandemig, roedden nhw yn aml yn cyflawni swyddogaethau newydd. Mae llawer yn treulio oriau lawer mewn haenau o gyfarpar diogelu personol. Maen nhw hefyd yn teimlo poen anwyliaid nad ydyn nhw'n cael ffarwelio â chleifion ar ddiwedd eu hoes. Ychydig iawn o gyfle y mae staff y GIG wedi ei gael i orffwys wrth i fwy o wasanaethau arferol ailddechrau. Maen nhw wedi bod yn arwrol drwy gydol y pandemig hwn, ond wrth i ni nesáu at y gaeaf, mae angen i bob un ohonom ni gofio nad ydyn nhw'n uwchddynol. Pa gymorth y mae Llywodraeth Cymru wedi gallu ei roi ar waith i helpu'r rhai hynny sydd ar y rheng flaen i sicrhau ein bod ni yn gofalu am y rhai sy'n parhau i ofalu amdanom ni?
English: Diolch, Prif Weinidog, for that answer. First Minister, the opening of the new Grange University Hospital in Cwmbran is imminent; I believe it's this month. It's going to be a great new facility. I know many Assembly Members - Senedd Members we are now - have had a chance to look around that facility during its construction period. But it's also vitally important that it's well staffed, particularly as we go through the COVID-19 pandemic second wave. Nevill Hall and the Royal Gwent are also, of course, dealing at the front line with COVID-19 and cases of that, so can you tell us what steps are being taken to make sure that this great new facility in Cwmbran, serving Monmouthshire, Torfaen and the south-east of Wales, does have not just the building and the facilities it needs, but also staff who are well trained and able to meet the enormous challenges and stresses that have been placed on them at this moment in time, as we've just heard from Jayne Bryant?
Welsh: Diolch, Prif Weinidog, am yr ateb yna. Prif Weinidog, mae'r Ysbyty Athrofaol y Faenor newydd yng Nghwmbrân ar fin agor; rwy'n credu y bydd hynny yn ystod y mis hwn. Mae'n mynd i fod yn gyfleuster newydd gwych. Rwy'n gwybod bod llawer o Aelodau Cynulliad - Aelodau Senedd ydym ni erbyn hyn - wedi cael cyfle i edrych o gwmpas y cyfleuster hwnnw yn ystod cyfnod ei adeiladu. Ond mae hefyd yn hanfodol bwysig ei fod wedi ei staffio'n dda, yn enwedig wrth i ni fynd drwy ail don pandemig COVID-19. Mae Nevill Hall ac Ysbyty Brenhinol Gwent, wrth gwrs, yn ymdrin hefyd ar y rheng flaen â COVID-19 ac achosion o hynny, felly a allwch chi ddweud wrthym ni pa gamau sy'n cael eu cymryd i sicrhau bod gan y cyfleuster newydd gwych hwn yng Nghwmbrân, sy'n gwasanaethu sir Fynwy, Torfaen a'r de-ddwyrain, nid yn unig yr adeilad a'r cyfleusterau sydd eu hangen arno, ond hefyd staff sydd wedi eu hyfforddi'n dda ac sy'n gallu ymateb i'r heriau a'r straen enfawr sydd wedi eu gosod arnyn nhw ar hyn o bryd, fel yr ydym ni newydd ei glywed gan Jayne Bryant?
English: Llywydd, I made a statement and published the Welsh Government's first annual report on inter-governmental relations last week. We continue to work with the other Governments within the United Kingdom to ensure our strategies and policies deliver for the people of Mid and West Wales and the country as a whole.
Welsh: Llywydd, fe wnes i ddatganiad ac fe gyhoeddais adroddiad blynyddol cyntaf Llywodraeth Cymru ar gysylltiadau rhynglywodraethol yr wythnos diwethaf. Rydym ni'n parhau i weithio gyda'r Llywodraethau eraill yn y Deyrnas Unedig i sicrhau bod ein strategaethau a'n polisïau yn cyflawni ar gyfer pobl Canolbarth a Gorllewin Cymru a'r wlad yn ei chyfanrwydd.
English: I thank the First Minister for that reply. The Welsh Government rightly protested to the UK Government that a disused army camp in a small village like Penally in Pembrokeshire is an unsuitable place to dump 140 illegal immigrants from the shores of Kent, but the Welsh Government's protests seem to have fallen on deaf ears. Isn't the Welsh Government more likely to be listened to if it works at building good relations with the UK Government rather than being confrontational and obstructive, as it did over Brexit, and hasn't the Welsh Government also compounded this problem by its virtue-signalling policy of Wales as a nation of sanctuary for illegal asylum seekers? It seems that the UK Government has simply taken the Welsh Government at its word in Penally. Isn't it true that because of their poor relations with each other, both Governments have failed the people of Pembrokeshire?
Welsh: Diolch i'r Prif Weinidog am yr ateb yna. Roedd Llywodraeth Cymru yn iawn i brotestio i Lywodraeth y DU bod gwersyll byddin segur mewn pentref bach fel Penalun yn sir Benfro yn lle anaddas i adael 140 o fewnfudwyr anghyfreithlon o lannau Caint, ond ymddengys bod protestiadau Llywodraeth Cymru wedi eu hanwybyddu. Onid yw'n fwy tebygol y bydd Llywodraeth Cymru yn cael gwrandawiad os bydd yn gweithio i feithrin cysylltiadau da â Llywodraeth y DU yn hytrach na bod yn wrthdrawiadol ac yn rhwystrol, fel y gwnaeth ynglŷn â Brexit, ac onid yw Llywodraeth Cymru hefyd wedi dwysáu'r broblem hon drwy ei pholisi ymddangosol rinweddol bod Cymru yn genedl noddfa i geiswyr lloches anghyfreithlon? Mae'n ymddangos bod Llywodraeth y DU wedi cymryd geiriau Llywodraeth Cymru o ddifrif ym Mhenalun. Onid yw'n wir bod y ddwy Lywodraeth, oherwydd eu perthynas wael â'i gilydd, wedi gwneud cam â phobl sir Benfro?
English: Llywydd, I entirely reject the deliberately inflammatory words that the Member uses. These are not dumped illegal immigrants; they are human beings with a right to a life every bit as much as he has, or any one of us in this Senedd has either. It's utterly unacceptable to me that he should try to smear people who through no choice of their own find themselves being moved to deeply unsuitable accommodation. The Welsh Government has attempted throughout to influence a decision that is entirely in the hands of the UK Government - to influence it so that that setting is not used, and if it is to be used, then the services are there to make sure that the individuals who are housed there can be properly looked after, and that the legitimate concerns of the local community are properly addressed. The utterly insensitive handling of the Home Office lies at the root of the difficulties that are being experienced, and that's where the responsibility begins and ends. This Government will speak up for people who find themselves in that position, because we are a nation of sanctuary. We'll go on being a nation of sanctuary, and that extends not just to people who we happen to like, but to people whoever they are and wherever they come from, and that is the difference between the philosophy of my party and that sort of stony-hearted view of the world that the Member continually parades in front of us whenever he has the opportunity.
Welsh: Llywydd, rwyf i'n gwrthod yn llwyr y geiriau ymfflamychol bwriadol y mae'r Aelod yn eu defnyddio. Nid mewnfudwyr anghyfreithlon sydd wedi eu gadael yw'r rhain; maen nhw'n fodau dynol sydd â hawl i fywyd llawn gymaint ag sydd ganddo fe, neu sydd gan unrhyw un ohonom ni yn y Senedd hon hefyd. Mae'n gwbl annerbyniol i mi ei fod yn ceisio pardduo pobl sydd, heb fod o'u dewis eu hunain, yn cael eu symud i lety hynod anaddas. Trwy'r cyfan, mae Llywodraeth Cymru wedi ceisio dylanwadu ar benderfyniad sydd yn nwylo Llywodraeth y DU yn gyfan gwbl - i ddylanwadu arni i beidio â defnyddio'r lleoliad hwnnw, ac os ydyw am gael ei ddefnyddio, bod y gwasanaethau ar gael i sicrhau y gellir gofalu'n briodol am yr unigolion sy'n cael eu cartrefu yno, a bod pryderon dilys y gymuned leol yn cael sylw priodol. Ffordd gwbl ansensitif y Swyddfa Gartref o ymdrin â'r sefyllfa sydd wrth wraidd yr anawsterau sy'n cael eu hamlygu, a dyna ble mae'r cyfrifoldeb yn dechrau ac yn gorffen. Bydd y Llywodraeth hon yn siarad dros bobl sy'n canfod eu hunain yn y sefyllfa honno, oherwydd ein bod ni yn genedl noddfa. Byddwn yn parhau i fod yn genedl noddfa, ac mae hynny'n ymestyn nid yn unig i bobl yr ydym yn digwydd eu hoffi, ond i bobl pwy bynnag yr ydyn nhw ac o ble bynnag y maen nhw'n dod, a dyna'r gwahaniaeth rhwng athroniaeth fy mhlaid i a'r ffordd galon-galed honno o weld y byd y mae'r Aelod yn ei fynegi yn barhaus ger ein bron pa bryd bynnag y caiff y cyfle.
English: First Minister, I think, actually, I will not ask the question I was going to, but I think I need to follow up on the observations made by the previous Member. We all recognise that we are in a very difficult world. We all understand that there are many people who flee to our shores for all sorts of reasons, whether it's because they are incredibly poor, or their lives are in danger. I feel great sympathy with the UK Government in that they have to find homes for these people, places for them to stay. They're in short supply and we have to step up to the mark. I'd like to take this opportunity, First Minister, to thank the people of Pembrokeshire who've been so kind and so welcoming to the asylum seekers who have found themselves in the Penally camp. I'd like to thank the local organisations who've stepped forward to try to help wherever they can. I would urge the UK Government to try to find better accommodation as soon as they possibly can, whilst recognising that we have an unprecedented number of asylum seekers looking for sanctuary in the UK. And I would absolutely like to refute all and any suggestion that these are people who should be dumped, who should be marginalised and who should be treated badly. It isn't their fault that they are in the position they're in, and I think that the people of Pembrokeshire have proven themselves to be exceptionally welcoming. I would like to finally ask that people who do not live in Pembrokeshire who insist on marching down to demonstrate outside the Penally camp refrain from doing so.
Welsh: Prif Weinidog, rwy'n credu, mewn gwirionedd, na fyddaf yn gofyn y cwestiwn yr oeddwn i'n mynd i'w ofyn, ond rwyf i'n credu bod angen i mi fynd ar drywydd y sylwadau a wnaed gan yr Aelod blaenorol. Rydym ni i gyd yn cydnabod ein bod ni mewn byd anodd iawn. Rydym ni i gyd yn deall bod llawer o bobl yn dianc i'n glannau am bob math o resymau, boed hynny oherwydd eu bod yn eithriadol o dlawd, neu fod eu bywydau mewn perygl. Rwyf i'n teimlo cydymdeimlad mawr â Llywodraeth y DU gan fod yn rhaid iddi ddod o hyd i gartrefi i'r bobl hyn, lleoedd iddyn nhw aros. Maen nhw'n brin ac mae'n rhaid i ni gamu i'r adwy. Hoffwn i fanteisio ar y cyfle hwn, Prif Weinidog, i ddiolch i bobl sir Benfro sydd wedi bod mor garedig ac mor groesawgar i'r ceiswyr lloches sydd wedi eu rhoi yng ngwersyll Mhenalun. Hoffwn ddiolch i'r sefydliadau lleol sydd wedi camu ymlaen i geisio helpu lle bynnag y gallan nhw wneud hynny. Byddwn i'n annog Llywodraeth y DU i geisio dod o hyd i lety gwell cyn gynted â phosibl, gan gydnabod bod gennym ni nifer digynsail o geiswyr lloches yn chwilio am noddfa yn y DU. A hoffwn i wrthod yn llwyr bob awgrym ac unrhyw awgrym bod y rhain yn bobl y dylid eu gadael, y dylid eu gwthio i'r cyrion ac y dylid eu trin yn wael. Nid eu bai nhw yw eu bod yn y sefyllfa y maen nhw ynddi, ac rwy'n credu bod pobl sir Benfro wedi profi eu bod yn eithriadol o groesawgar. Hoffwn i ofyn yn olaf i bobl nad ydyn nhw'n byw yn sir Benfro sy'n mynnu gorymdeithio a phrotestio y tu allan i wersyll Penalun ymatal rhag gwneud hynny.
English: Llywydd, can I thank Angela Burns very much for that contribution and for everything that I know she has done locally to try to make sure that people's - ? As I said, the legitimate concerns of people who live locally need to be addressed, but they need to be addressed in exactly the spirit that Angela Burns, as the local Member, has just provided this afternoon. I entirely agree with her; there are fantastic organisations and individuals in Pembrokeshire who want to reach out, who want to make sure that people who end up - not by any decision of theirs - in that community do have a sense of kindness and of welcoming. And it is precisely the sort of question that we had from Neil Hamilton that leads to people coming from elsewhere, because it is deliberately designed to exploit people's fears. It is deliberately designed to bring people from elsewhere to make the lives of the people at the camp and in the local community more difficult than they otherwise would be. I entirely associate myself with what Angela Burns said about rejecting in the strongest possible way everything that those people try to do.
Welsh: Llywydd, a gaf i ddiolch yn fawr iawn i Angela Burns am y cyfraniad yna ac am bopeth yr wyf i'n gwybod y mae hi wedi ei wneud yn lleol i geisio sicrhau bod pobl - ? Fel y dywedais i, mae angen mynd i'r afael â phryderon dilys y bobl sy'n byw yn lleol, ond mae angen mynd i'r afael â nhw yn yr union ysbryd y mae Angela Burns, fel yr Aelod lleol, newydd ei arddangos y prynhawn yma. Rwyf i'n cytuno yn llwyr â hi; mae sefydliadau ac unigolion gwych yn sir Benfro sy'n dymuno estyn allan, sy'n dymuno sicrhau bod gan bobl sy'n canfod eu hunain - nid drwy unrhyw benderfyniad a wnaethant eu hunain - yn y gymuned honno ymdeimlad o garedigrwydd ac o groeso. A'r union fath o gwestiwn a gawsom gan Neil Hamilton yw'r hyn sy'n arwain at bobl yn dod o fannau eraill, oherwydd ei fod wedi ei gynllunio yn fwriadol i gam-fanteisio ar ofnau pobl. Y mae wedi ei gynllunio yn fwriadol i ddenu pobl o fannau eraill i wneud bywydau'r bobl yn y gwersyll ac yn y gymuned leol yn fwy anodd nag y bydden nhw fel arall. Rwyf i'n cysylltu fy hun yn llwyr â'r hyn a ddywedodd Angela Burns am wrthod popeth y mae'r bobl hynny yn ceisio ei wneud yn y modd cryfaf bosibl.
English: Since March, the Welsh Government has made available additional funding of over £52 million to all local authorities in Wales, to continue free school meal provision during the pandemic. This includes provision for school holidays up to and including Easter 2021.
Welsh: Ers mis Mawrth, mae Llywodraeth Cymru wedi darparu cyllid ychwanegol o dros £52 miliwn i'r holl awdurdodau lleol yng Nghymru, er mwyn parhau â'r ddarpariaeth prydau ysgol am ddim yn ystod y pandemig. Mae hyn yn cynnwys darpariaeth ar gyfer gwyliau ysgol hyd at a chan gynnwys Pasg 2021.
English: I thank you for that. With so much uncertainty around, at least those families now know that holiday provision will continue, as you say, over the Christmas period, and through to next April. Now, that, of course, is with no thanks to the Conservative MPs in my region, including the Secretary of State for Wales, Simon Hart, who voted against giving families in England that same security. Neither is it commensurate with the views of Philip Davies, Tory MP, who thinks it's mere virtue signalling and that it is the responsibility of parents, not the state, to feed hungry children. But, I do remain concerned, though, that more families who don't have recourse to public funds may struggle to make ends meet this winter. I know local authorities have the discretion to provide free school meals to any pupil that they know to be in need, but I would ask you, First Minister, if you would encourage local authorities in Wales, before the Christmas break, to ensure that the needs in their area are being met, and that no child goes hungry. And again, thank you for the most generous provision for free school meals in any part of the UK.
Welsh: Diolchaf i chi am hynna. Gyda chymaint o ansicrwydd yn bodoli, o leiaf mae'r teuluoedd hynny yn gwybod bellach y bydd y ddarpariaeth gwyliau yn parhau, fel yr ydych chi wedi ei ddweud, dros gyfnod y Nadolig, a hyd at fis Ebrill nesaf. Nawr, nid oes diolch am hynny, wrth gwrs, i'r ASau Ceidwadol yn fy rhanbarth i, gan gynnwys Ysgrifennydd Gwladol Cymru, Simon Hart, a bleidleisiodd yn erbyn rhoi'r un sicrwydd i deuluoedd yn Lloegr. Nid yw ychwaith yn cyd-fynd â barn Philip Davies, AS Torïaidd, sy'n credu mai rhinwedd ymddangosiadol yn unig yw hyn ac mai cyfrifoldeb rhieni, nid y wladwriaeth, yw bwydo plant llwglyd. Ond, rwyf i yn pryderu o hyd, serch hynny, y gallai mwy o deuluoedd nad oes ganddyn nhw hawl i arian cyhoeddus ei chael hi'n anodd cael dau ben llinyn ynghyd y gaeaf hwn. Rwy'n gwybod bod gan awdurdodau lleol ddisgresiwn i ddarparu prydau ysgol am ddim i unrhyw ddisgybl y maen nhw'n gwybod ei fod mewn angen, ond rwyf i'n gofyn i chi, Prif Weinidog, a wnewch chi annog awdurdodau lleol yng Nghymru, cyn gwyliau'r Nadolig, i sicrhau bod yr anghenion yn eu hardal yn cael eu diwallu, ac nad oes unrhyw blentyn yn mynd heb fwyd. Ac unwaith eto, diolch am y ddarpariaeth fwyaf hael ar gyfer prydau ysgol am ddim o'i gymharu ag unrhyw ran o'r DU.
English: First Minister, you've mentioned the need to support those on lower incomes. It's been 42 days now since your Government announced that it would roll out payments of £500 per week for those on low incomes who are asked to self-isolate, but the payments are yet to be received. Now, people in England and Scotland have been entitled to payments of £500 since 28 September, with grants being paid from 12 October. Earlier today Paul Davies, in his questions, asked you when people in Wales will receive the £500 self-isolating grants. You didn't answer his question, so can you tell us now when these payments will be made?
Welsh: Prif Weinidog, rydych chi wedi sôn am yr angen i gefnogi'r rhai hynny ar incwm is. Mae 42 diwrnod wedi mynd heibio erbyn hyn ers i'ch Llywodraeth gyhoeddi y byddai'n cyflwyno taliadau o £500 yr wythnos i'r rhai hynny ar incwm isel y gofynnir iddyn nhw hunanynysu, ond nid yw'r taliadau wedi dod i law eto. Nawr, mae pobl yn Lloegr a'r Alban wedi bod â hawl i daliadau o £500 ers 28 Medi, gyda grantiau yn cael eu talu o 12 Hydref. Yn gynharach heddiw, gofynnodd Paul Davies i chi, yn ei gwestiynau ef, pryd y bydd pobl yng Nghymru yn cael y grantiau hunanynysu gwerth £500. Ni wnaethoch chi ateb ei gwestiwn, felly a wnewch chi ddweud wrthym ni yn awr pryd y bydd y gwneir y taliadau hyn?
English: Llywydd, these payments are available in Wales and they'll be backdated in Wales as well; all of that has already been announced. It's for Conservative Members to keep up with policy in Wales, not to use First Minister's questions as some sort of personal research service.
Welsh: Llywydd, mae'r taliadau hyn ar gael yng Nghymru a byddan nhw'n cael eu hôl-ddyddio yng Nghymru hefyd; mae hynny i gyd eisoes wedi ei gyhoeddi. Mater i Aelodau Ceidwadol yw cadw llygad ar y diweddaraf o ran polisi yng Nghymru, nid defnyddio cwestiynau'r Prif Weinidog fel rhyw fath o wasanaeth ymchwil personol.
English: If I can return us, First Minister, to free school meals, I'd associate myself with a lot of what Joyce Watson said about how positive it is that we are still providing those, particularly in school holiday times. The First Minister will be aware of the Joseph Rowntree Foundation report that was published yesterday, calling for a Welsh benefits system. One of the issues that we still have with free school meals is that approximately 20 per cent of those families who are entitled are still not taking that up. Now, it has been put to me that there may be an issue, particularly in some smaller communities - for example, the village communities in the Gwendraeth, places like Pontyberem, Pontyates and Tumble - where people may still feel some stigma in making a request for this support. Can I invite the First Minister today to re-emphasise that this is not in any sense charity? This is an entitlement that we all would want every single family who are entitled to it to take up. What more can the Welsh Government do, working with communities and with local authorities, to ensure that every single child who is entitled to support so that they are not hungry here in our country does get that support?
Welsh: Os caf i ddychwelyd, Prif Weinidog, at brydau ysgol am ddim, hoffwn i gysylltu fy hun â llawer o'r hyn a ddywedodd Joyce Watson am ba mor gadarnhaol yw hi ein bod ni'n parhau i'w darparu, yn enwedig yn ystod gwyliau ysgol. Bydd y Prif Weinidog yn ymwybodol o adroddiad Sefydliad Joseph Rowntree a gyhoeddwyd ddoe, yn galw am system fudd-daliadau yng Nghymru. Un o'r problemau sydd gennym ni o hyd o ran prydau ysgol am ddim yw bod oddeutu 20 y cant o'r teuluoedd hynny sydd â hawl iddyn nhw yn dal i beidio â manteisio arnyn nhw. Nawr, dywedwyd wrthyf i y gallai fod problem, yn enwedig mewn rhai cymunedau llai - er enghraifft, cymunedau pentrefi yn y Gwendraeth, lleoedd fel Pontyberem, Pont-iets a'r Tymbl - lle mae pobl yn dal i deimlo rhywfaint o stigma wrth wneud cais am y cymorth hwn. A gaf i wahodd y Prif Weinidog heddiw i ailbwysleisio nad elusen yw hyn mewn unrhyw ystyr? Mae hwn yn hawliad yr ydym ni i gyd yn awyddus i bob un teulu sydd â hawl iddo ei ddefnyddio. Beth arall y gall Llywodraeth Cymru ei wneud, trwy weithio gyda chymunedau a gydag awdurdodau lleol, i sicrhau bod pob un plentyn sydd â hawl i gael cymorth fel nad yw'n llwglyd yma yn ein gwlad ni yn cael y cymorth hwnnw?
English: Llywydd, the Welsh Government continues to help mitigate the effects of the pandemic on the heritage sector by providing financial support packages, guidance and advice. That support will continue through the remainder of this Senedd term, including a focus on longer term recovery.
Welsh: Llywydd, mae Llywodraeth Cymru yn parhau i helpu i liniaru effeithiau'r pandemig ar y sector treftadaeth trwy ddarparu pecynnau cymorth ariannol, canllawiau a chyngor. Bydd y cymorth hwnnw yn parhau drwy weddill y tymor Senedd hwn, gan gynnwys pwyslais ar adferiad yn y tymor hwy.
English: Thank you, First Minister. The COVID pandemic has obviously hit the heritage sector hard. National Museum Wales and the National Library of Wales are both institutions that have seen a drastic loss of revenue from the lack of visitors, or from no visitors, but this on top of significant reductions in grant-aid funding before the pandemic outbreak. The national museum and the national library are vital parts of Welsh heritage and culture, and need to be adequately supported. What plans do you have to put both institutions on a more sustainable footing, together with long-term funding agreements, to ensure they can continue to serve and benefit future generations in Wales?
Welsh: Diolch, Prif Weinidog. Mae'n amlwg bod pandemig COVID wedi taro'r sector treftadaeth yn galed. Mae Amgueddfa Genedlaethol Cymru a Llyfrgell Genedlaethol Cymru ill dau yn sefydliadau sydd wedi gweld gostyngiad sylweddol mewn refeniw oherwydd diffyg ymwelwyr, neu ddim ymwelwyr, ond mae hyn ar ben gostyngiadau sylweddol mewn cyllid cymorth grant cyn dechrau'r pandemig. Mae'r amgueddfa genedlaethol a'r llyfrgell genedlaethol yn rhannau hanfodol o dreftadaeth a diwylliant Cymru, ac mae angen eu cefnogi mewn modd digonol. Pa gynlluniau sydd gennych chi i roi sylfaen fwy cynaliadwy i'r ddau sefydliad, ynghyd â threfniadau cyllid hirdymor, i sicrhau y gallan nhw barhau i wasanaethu a bod o fudd i genedlaethau'r dyfodol yng Nghymru?